laion/Wikipedia-Exotic huggingface dataset:
לכיש (מושב)

לָכִיש הוא מושב בחבל לכיש השייך למועצה אזורית לכיש. חלק גדול מפרנסת חברי המושב באה מגידול ושיווק ענבי מאכל, אותם ניתן למצוא בשפע בשדות המושב, שהוא אחד מבין שלושת המקומות בעלי מספר הכרמים הגדול בארץ, יחד עם זכרון יעקב ובנימינה. ערך מורחב – תל לכיש לכיש הוא יישוב היסטורי עתיק. ממצאים ארכאולוגיים מצביעים על יישוב כבר מהתקופה הנאוליתית (7500 עד 4000 לפנה"ס), בתקופת הברונזה (3150 לפנה"ס ועד 1200 לפנה"ס) לכיש היא עיר חסות מצרית והיא מוזכרת לראשונה "במכתבי אל עמרנה" שבמצרים העתיקה (המאה ה-14 לפנה"ס). בתקופת מלכות יהודה לכיש היא עיר מבצר אחת הערים המבוצרות ביותר ביהודה. לכיש זכתה לפרסום העולמי בזכות תבליט ענק שנחשף בטרקלין האירוח בארמון המלך סנחריב שבנינווה. מעדויות היסטוריות וארכאולוגיות עולה כי אבותיהם הקדומים של מתיישבי לכיש עסקו בגידול ענבים לפרנסתם. במובן זה, אפשר לומר שתושבי לכיש של היום ממשיכים את דרכם. עד למלחמת העצמאות, ההתיישבות העברית באזור זה, החופף את חבל לכיש כיום, הייתה מעטה: נגבה במערב וגת, גלאון, קדמה וכפר מנחם מצפון מערב. המושב הוקם תחילה כהיאחזות נח"ל בשנת 1955, על אדמות [דרוש מקור], הכפר הערבי אל-קוביבה, שנכבש במלחמת העצמאות על ידי גדוד 89 של חטיבה 8, ורק מאוחר יותר הפך למושב. הגרעין המייסד של המושב היה של בני מושבים וקיבוצים באזור ספר ויישובו היה בסדר הקדימויות הראשוני באתגר ההתיישבות הציוני של אותם ימים. בלכיש 66 משקים חקלאיים, כולם פעילים, ובנוסף עוד כ-70 משפחות של בנים ממשיכים או תושבים, המתגוררים ברובם בשכונת הבנים ובחלקם הגדול עובדים במשק ההורים. האגודה מספקת שירותי ארגון ושיווק ללא מימון או התערבות בפעילות הכלכלית של החבר. הענף המשותף היחיד הוא גידולי בעל (פלחה) שפרושים על שטח של יותר מ-13,000 דונם של חיטה, חימצה, אבטיח, חמניות וכו'. כמו כן מופעל עדר בקר (פרטי) על שטחי המרעה שבאזור. בנוסף מרכזת האגודה את נושא המים, ניהול המשאבים (קרקעות), הדרכה, שיווק וארגון כללי. בסך הכל נטועים בלכיש כ-5,000 דונם מטעים, ברובם המכריע כרמים. בנוסף, נטועים בשטח המושב כ-800 דונם פרחי שדה, בעיקר "פרח שעווה" לייצוא וכן חלקות נוספות של חממות, בתי רשת וכדומה. במשק מספר לולים, רפת חלב, משק דבש, משק בקר ועוד ענפים חקלאיים שונים. בלכיש פועלת אגודה קהילתית שאחראית על פיתוח וארגון חיי הקהילה ובכלל זה: חינוך, תרבות, תשתיות ופיתוח ועוד. במושב פועלת תנועת הנוער התנועה החדשה. בנוסף, במושב ישנו מועדון המיועד לותיקי המושב בשם ״ותיכאן״. מדיה וקבצים בנושא לכיש (מושב) בוויקישיתוף אתר האינטרנט הרשמי של לכיש לכיש, במרכז המידע לנגב ולגליל של תנועת אור אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
פיגועי הכנסיות במצרים ביום ראשון של הדקלים

פיגועי הכנסיות במצרים ביום ראשון של הדקלים הם הכינוי בו נודעו שני פיצוצים שאירעו ב-9 באפריל 2017 בשתי כנסיות קופטיות במצרים. הפיצוץ הראשון אירע בכנסיית גאורגיוס הקדוש בעיר טנטא. הרשויות דיווחו כי כתוצאה מהפיצוץ נרצחו 27 בני אדם ו-78 נפצעו. לאחר מכן אירע פיצוץ נוסף בסמוך לקתדרלת מרקוס הקדוש באלכסנדריה בו דווח כי נרצחו 17 בני אדם ו-41 נפצעו. האפיפיור הקופטי תאודורוס השני התפלל בכנסיית מרקוס הקדוש זמן קצר לפני הפיצוץ. משרד הפנים המצרי דיווח כי היה במבנה במהלך הפיגוע, אולם הוא לא נפגע. מחוז סיני של המדינה האסלאמית פרסם כי חבריו היו מעורבים בהפצצות. רדיפת קופטים במצרים הפיגוע בכנסיית אל-בוטרוסייה רועי קייס, נוצרים על הכוונת: עשרות הרוגים ופצועים בפיגועים בשתי כנסיות במצרים, באתר ynet, 9 באפריל 2017 רויטרס, אי-פי וד-פ-א, לפחות 44 הרוגים בשני פיצוצים בכנסיות בצפון מצרים, באתר הארץ, 9 באפריל 2017 ערך זה הוא קצרמר בנושא מצרים ובנושא טרור. אתם מוזמנים לתרום לוויקיפדיה ולהרחיב אותו.
תומאס מיטשל

האם התכוונתם ל... תומאס מיטשל (מאמן) – מאמן כדורגל סקוטי תומאס מיטשל (מגלה ארצות) – מגלה ארצות סקוטי בן המאה ה-18 שחקר את דרום-מזרח אוסטרליה תומאס מיטשל (שחקן קולנוע) – שחקן קולנוע אמריקאי זוכה פרסי אוסקר, אמי וטוני
מנשה קטלר

מנשה קטלר (באנגלית: Manasseh Cutler; ‏13 במאי 1742 – 28 ביולי 1823) היה איש ציבור, איש כמורה ואיש מדע אמריקאי, חבר בית הנבחרים של ארצות הברית מטעם מסצ'וסטס ולוחם במלחמת העצמאות של ארצות הברית. מייסד אוניברסיטת אוהיו. נולד בקונטיקט, למד משפטים באוניברסיטת ייל. משנת 1771 ועד 1793 שימש ככומר בכנסייה פרוטסטנטית-קהילתית בהמילטון (מסצ'וסטס). בשנת 1776 התגייס לגדוד מגיני בוסטון של הצבא הקונטיננטלי בעת מלחמת העצמאות של ארצות הברית ושירת בדרגת קפטן. ב-1778 יצא עם הגנרל ג'ון סאליבן לקרב על רוד איילנד. קטלר תמך בהרחבת ההתיישבות בטריטוריה הצפון-מערבית. בקיץ שנת 1784 הנהיג יחד ג'רמי בלקנפ (Jeremy Belknap; (אנ')) משלחת בוטנית-גאולוגית להר וושינגטון, במסגרת סקר מחקרי של ניו אינגלנד. השניים קראו את ההר על שמו של ג'ורג' וושינגטון, שהיה אז גנרל. ב-1787 הוביל את כתיבת הטיוטה עבור חקיקת תקנות צפון-מערב (בשמם הפורמלי והמלא: "An Ordinance for the Government of the Territory of the United States, North-West of the River Ohio" - "תקנות עבור ממשלת הטריטוריה של ארצות הברית, צפון-מערב נהר אוהיו", שאומצו על ידי הקונגרס הקונטיננטלי ב-13 ביולי 1787 וצירפו למעשה את הטריטוריה לארצות הברית המתהווה. קטלר ועמיתיו מימי השירות הצבאי רכשו כ-6,000 דונם בתחומי הטריטוריה וקטלר עסק בין היתר בספסרות קרקעות, כאשר מכר קרקעות בזול לחברי קונגרס על מנת שיתמכו בחקיקה לטובת הטריטוריה החדשה. בין השנים 1801 ל-1805 כיהן כציר המפלגה הפדרליסטית לבית המחוקקים. בנוסף לעיסוקיו כאיש ציבור, עסק קטלר במדע. הוא קידם את המחקר הבוטני כאשר זיהה כ-350 זני צומח חדשים בעיקר בניו אינגלנד ופיתח מספר המצאות בתחומי המטאורולוגיה והאסטרונומיה. כן תמך בייסוד אוניברסיטה בטריטוריה החדשה, לימים אוניברסיטת אוהיו. ב-1781 נבחר כחבר האקדמיה האמריקאית לאמנויות ולמדעים. מדיה וקבצים בנושא מנשה קטלר בוויקישיתוף ביוגרפיה באתר החברה ההיסטורית של אוהיו Manasseh Cutler, Ipswich Minister Who Set Off the Great Westward Migration, ביוגרפיה באתר החברה ההיסטורית של ניו-אינגלנד מנשה קטלר, באתר המדריך הביוגרפי של הקונגרס של ארצות הברית (באנגלית) מנשה קטלר, באתר "Find a Grave" (באנגלית) מנשה קטלר, באתר אנציקלופדיה בריטניקה (באנגלית) This Vast Book of Nature: Writing the Landscape of New Hampshire's White Mountains, 1784-1911 by Pavel Cenkl, chapter one
דייהטסו בי

דייהטסו בי (באנגלית: Daihatsu Bee) היא מכונית מיקרו, עשויה מפיברגלס, 2 דלתות, 4 מושבים, בתצורת תלת אופן מתוצרת יצרנית הרכב היפנית דייהטסו, אשר יוצרה בין השנים 1951–1958. יוצרו כ־90 יחידות, ולפי גרסה אחרת יוצרו 300 יחידות. מנוע הדגם היה מנוע שנלקח מחברת פיאט, 2 צילינדרים, 540 סמ"ק. אורך הדגם היה פחות מ-3,000 מילימטרים. פירוש המילה בי (Bee), מאנגלית: "דבורה". דייהטסו בי דייהטסו בי מנוע אחורי - דייהטסו בי דייהטסו בי דייהטסו פיברגלס דייהטסו בי (Picture of The Day: Daihatsu Bee - Only Motors) מדיה וקבצים בנושא דייהטסו בי בוויקישיתוף דייהטסו בי, סרטון באתר יוטיוב דייהטסו בי דייהטסו בי Picture of The Day: Daihatsu Bee - Only Motors [ http://www.3wheelers.com/daihatsu.html] - 3-Wheelers.com דייהטסו בי באתר Elfnet.hu (בגרמנית)
זאב בודד

זאב בודד הוא כינוי לאדם או לבעל חיים אשר חי או פועל לבדו ולא כחלק מקבוצה. הכינוי מבוסס על התנהגותם של פרטי זאב מצוי אשר עוזבים או מגורשים מהלהקה ומבלים את חייהם לבד. האם התכוונתם ל... זאב בודד (טרור) – כינוי לאדם אשר מבצע פעולות טרור מחוץ למסגרת של תנועה או ארגון זאב בודד: ביוגרפיה של ולדימיר (זאב) ז'בוטינסקי - ביוגרפיה של זאב ז'בוטינסקי מאת שמואל כץ שיצאה בשנת 1996 במקור: "Lone Wolf: A Biography of Vladimir (Ze'Ev) Jabotinsky"
שלום משה חי גאגין

הרב שלום משה חי גאגין (1832–1883) היה שד"ר ירושלמי, מחבר פיוטים וספרים וראש ישיבת המקובלים בית אל. נולד בירושלים כבן יחיד לרב חיים אברהם גאגין, בן למשפחת גאגין, ולרבקה בת הרב רפאל שרעבי בחודש דצמבר 1832 (טבת ה'תקצ"ג). בילדותו חונך על ידי אביו, ובהמשך למד אצל הרב ידידיה רפאל אבולעפיה ואצל רבני ישיבת המקובלים בית אל. נישא לשרה אסתר (בוליסה אסתראג'י) בת הרב חיים נסים אבולעפיה. בשנת 1862 (ה'תרכ"ב) יצא בשליחות כשד"ר מטעם ישיבת המקובלים בית אל לערי צפון אפריקה וצרפת, ולאחר כשלוש שנים חזר לישראל. בשנת 1872 (ה'תרל"א) יצא בשליחות נוספת לאיטליה. כשחזר משליחותו, מונה לשמש כשליח ציבור של ישיבת המקובלים בית אל, ובהמשך כראש הישיבה כממלא מקום אביו עד לפטירתו. לאחר פטירת אביו ירש ממנו ספרייה גדולה בת כ-2000 ספרים וכתבי יד עתיקים, ואיפשר לרב אריה ליב פרומקין לשאוב ממנה מידע רב לספרו "תולדות חכמי ירושלים". הלך לעולמו ב-14 בספטמבר 1883 (י"ב באלול ה'תרמ"ג) ונקבר בירושלים. בנו הבכור היה הרב אברהם חי גאגין (השני) ובנו השני היה הרב יצחק רפאל יחזקיהו גאגין. נכדו היה הרב שם טוב גאגין. שמח נפש - אוצר משפטי דינים בקיום המצוות ונוסחי התפילות, בהוצאת בנו הרב יצחק, ירושלים ה'תרס"ג ישמח לב - כולל שו"ת עם רבני דורו, חלק א' בירושלים ה'תרל"ח, חלק ב' בירושלים ה'תרמ"ח שמח לבי - דרושים, ה'תרמ"ד ישמח משה - פסקי דינים על צוואת השר קאיד ניסים שמאמה, ירושלים ה'תרל"ח סביב האוהל - פירוש על הספר אוהל מועד של הרב שמואל מגירונדי, שני חלקים, ירושלים ה'תרמ"ו - ה'תרס"ד שיר תהילות - ספר לכבוד משה מונטיפיורי, ירושלים ה'תרל"ה כן חיבר קינות, פיוטים ופזמונים, בעיקר לכבוד הרש"ש. משה דוד גאון, יהודי המזרח בארץ ישראל, חלק ב' (עמ' 188) כרטיס הקבר של שלום משה חי גאגין, באתר הר הזיתים חכם שלום משה חי גאגין, באתר החכם היומי שלום משה חי גאגין, בספר "יהודי המזרח בארץ ישראל", מאת משה דוד גאון, באתר HebrewBooks שלום משה חי גאגין, באתר "החכם היומי" שלום משה חי בן חיים אברהם גאגין (1833-1883), דף שער בספרייה הלאומית
האגודה האמריקנית לפסיכיאטריה

האגודה האמריקנית לפסיכיאטריה או האיגוד האמריקאי לפסיכיאטריה (באנגלית: American Psychiatric Association, בר"ת: APA) היא ארגון מקצועי אמריקני שחבריו הם רופאים מומחים ומתמחים בפסיכיאטריה. בשנת 2006 מנתה האגודה יותר מ-35,000 חברים שרובם הגדול פועל בצפון אמריקה. אין להתבלבל בין ארגון זה לבין "האגודה האמריקנית לפסיכולוגיה", שגם ראשי התיבות שלה הם APA. באתר האינטרנט של האגודה מוצג תאורה והחזון שלה: "האגודה היא ארגון של פסיכיאטרים הפועלים יחדיו על מנת להבטיח טיפול הומני ויעיל באנשים בעלי הפרעות נפשיות, כולל הסובלים מפיגור שכלי, או מהפרעות הקשורות להתמכרות לחומרים ממכרים. האגודה היא הקול והמצפון של הפסיכיאטריה המודרנית. החזון שלה הוא חברה שבה יש אבחון וטיפול פסיכיאטרי זמינים ונגישים." האגודה האמריקנית לפסיכיאטריה מפרסמת מספר כתבי עת, עלונים שונים וכן את המדריך הסטטיסטי לאבחון הפרעות נפשיות, המוכר גם בכינוי DSM (ר"ת: "Diagnostic and Statistical Manual of mental disorders"). המדריך הסטטיסטי לאבחון הפרעות נפשיות הוא ספר מקובל ורווח ברוב העולם המערבי, ופסיכולוגים ופסיכיאטרים רבים נעזרים בו. מדיה וקבצים בנושא האגודה האמריקנית לפסיכיאטריה בוויקישיתוף אתר האינטרנט הרשמי של האגודה האמריקנית לפסיכיאטריה האגודה האמריקנית לפסיכיאטריה, ברשת החברתית פייסבוק האגודה האמריקנית לפסיכיאטריה, ברשת החברתית אקס (טוויטר) האגודה האמריקנית לפסיכיאטריה, ברשת החברתית אינסטגרם ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
פיטר ריגרט

פיטר ריגרט (באנגלית: Peter Riegert; נולד 11 באפריל 1947) הוא שחקן קולנוע וטלוויזיה, במאי קולנוע ותסריטאי יהודי-אמריקאי. נולד ברובע הברונקס בניו יורק שבארצות הברית להורים יהודים. למד באוניברסיטת באפלו ועבד בחינוך ובעבודה סוציאלית לפני שעבר לעולם המשחק. הופעתו הראשונה בברודוויי הייתה במחזמר "Dance with Me" ב-1975 ומאז המשיך להופיע גם באוף ברודוויי במחזות כמו "מסיבת יום הולדת" של הרולד פינטר. הופעתו הראשונה בקולנוע הייתה בסרט "בית החיות" בשנת 1978. ב-1983 הופיע בתפקיד ראשי בסרט "גיבור מקומי" לצידו של ברט לנקסטר בתור נציג של טייקון שנשלח לכפר סקוטי כדי לשכנע את תושביו למכור אותו ולהתפנות מהמקום כדי להקים על שטחו בית זיקוק.ב-1988 השתתף בסרט "אהבה ממבט שלישי" לצידה של איימי אירווינג. ב-1991 השתתף בסרט "אוסקר" לצידו של סילבסטר סטאלון וב-1994 השתתף בסרט הפנטזיה "המסכה". ב-1993 שיחק בסרט "ג'יפסי" לצידה של בט מידלר. ב-2000 שיחק בסרט הפשע "טראפיק". בשנת 2001 שיחק בסדרת הדרמה של ABC "החיה" בכיכובה של אליזבת מיטשל, שלא האריכה ימים וירדה לאחר 6 פרקים. הוא הופיע גם בסדרות טלוויזיה כמו "הסופרנוס", "מ.א.ש" ו-"Damages". ב-2004 כתב וביים את הסרט "King of the Corner" ואף השתתף בו בתפקיד ראשי לצידה של איזבלה רוסליני. בשנת 2010 השתתף בסרטו של רוב שניידר "הנבחר". בשנת 2011 השתתף בסרט "מקום לחלום עליו", של הבמאי קמרון קרואו. בשנים 2013-2014 שיחק בסיטקום "אבאל'ה" לצד סת' גרין. בשנת 2015 שיחק במיני-סדרה "דרוש גיבור" ברשת HBO. בשנת 2016 גילם את לו לבוב בסרט "פסטורלה אמריקנית". בשנת 2017 התארח בדמותו של ארטי גודמן בסדרת הטלוויזיה הקומית "קימי שמידט הבלתי שבירה" שנוצרה על ידי טינה פיי ומשודרת בנטפליקס במשך 3 עונות. בשנת 2023 גילם את דמותו של אלן בוליטר בסדרת המסתורין "מחסה" מבית אמזון פריים וידאו המבוססת על הרומן באותו שם מאת הרלן קובן. מדיה וקבצים בנושא פיטר ריגרט בוויקישיתוף פיטר ריגרט, במסד הנתונים הקולנועיים IMDb (באנגלית) פיטר ריגרט, באתר AllMovie (באנגלית) פיטר ריגרט, באתר Rotten Tomatoes (באנגלית) פיטר ריגרט, במסד הנתונים הקולנועיים KinoPoisk (ברוסית) פיטר ריגרט, באתר MusicBrainz (באנגלית) פיטר ריגרט, באתר Discogs (באנגלית) פיטר ריגרט במסד הנתונים IBDB (באנגלית)
רייכסטאג

רייכסטאג (בגרמנית: Reichstag), מילה המהווה הלחם של Reich – "מדינה", ו-tagen – "להתאסף", ומשמעותה "פרלמנט" או "אספה מדינית". האם התכוונתם ל... המבנה בניין הרייכסטאג – מבנה בברלין ששימש כמקום מושב הרייכסטאג של רפובליקת ויימאר ושל גרמניה הנאצית, וכיום כמושבו של הבונדסטאג, הפרלמנט של גרמניה בת ימינו בתי הנבחרים רייכסטאג (האימפריה הרומית הקדושה) (אנ') (777–1806) – בית הנבחרים של האימפריה הרומית הקדושה הרייכסטאג של שפייר ("הדיאט של שפייר"; 838–1570) – התכנס למעלה מ–50 פעמים בעיר שפייר שבמדינת ריינלנד-פפאלץ בזמן האימפריה הרומית הקדושה רייכסטאג (הקונפדרציה הצפון-גרמנית) (אנ') (1867—1871) – הבית התחתון בפרלמנט של הקונפדרציה הצפון-גרמנית רייכסטאג (הקיסרות הגרמנית) (1871–1918) – הפרלמנט של הקיסרות הגרמנית רייכסטאג (רפובליקת ויימאר) (1919–1933) – הפרלמנט ברפובליקת ויימאר רייכסטאג (גרמניה הנאצית) (1933–1945) – הפרלמנט דה יורה בגרמניה הנאצית (בפועל לא תפקד כפרלמנט לאחר "חוק ההסמכה") אחר "הרייכסטאג בארפורט" (1850) – שמו המקורי של פרלמנט האיחוד בארפורט (גר'), שהתכנס במנזר אוגוסטינוס הקדוש (אנ') בארפורט, בירת מדינת תורינגיה, בין ה-20 במרץ ל-29 באפריל 1850, במסגרת איחוד ארפורט (אנ'), בניסיון להקים פדרציה גרמנית רייכסטאג (אוסטריה) (אנ') ("הדיאט האימפריאלי"; 1848—1849) – בית הנבחרים הזמני באוסטריה בתקופה שבין המהפכות כל הערכים שמכילים "רייכסטאג" בשמם שרפת הרייכסטאג בונדסטאג – הפרלמנט שהחליף את הרייכסטאג בגרמניה אחרי מלחמת העולם השנייה
כדורגל תלת צדדי

כדורגל תלת צדדי (באנגלית: Three-sided football המכונה לעיתים קרובות פשוט 3SF) הוא וריאציה של כדורגל עם שלוש קבוצות שמשחקות במקום שתי קבוצות בצורה הסטנדרטית והמוכרת יותר. המשחק פותח על ידי המצביא הדני אסגר ג'ורן כדי להסביר את הרעיון שלו על הטריולקטיקה, חידודו על מושג הדיאלקטיקה המרקסיסטית, כמו גם כדי לשבש את הרעיון היומיומי של הכדורגל. הוא משוחק על מגרש בצורת משושה, חוקי המשחק יכולים להיות כמו בכדורגל הסטנדרטי כמו גם גרסאות אחרות של משחק הכדורגל. בעוד שבכדורגל קונבנציונלי זוכה הקבוצה שכבשה הכי הרבה, בכדורגל זה, הקבוצה המנצחת היא זו אשר סופגת הכי מעט. המשחק הראשון הידוע ששוחק התרחש ב-28 במאי 1993. גביע העולם הראשון בכדורגל תלת צדדי התקיים בשיתוף פעולה עם ה"פדרציה הבינלאומית לכדורגל תלת צדדי" במוזיאון Jorn בסילקבורג, דנמרק, ב-23 במאי עד 25 במאי 2014. השתתפו בטורניר קבוצות מצרפת, גרמניה, פולין, אנגליה, ליטא ודנמרק. הקבוצה הדנית זכתה בגביע. מדיה וקבצים בנושא כדורגל תלת צדדי בוויקישיתוף חוקי המשחק (באנגלית) סרטון הדרכה ביוטיוב למשחק, סרטון באתר יוטיוב
הצי השביעי של ארצות הברית

הצי השביעי של ארצות הברית (באנגלית: United States Seventh Fleet) הוא יחידה מבצעית קדמית של צי ארצות הברית, שתחום אחריותה באזור האוקיינוס השקט ממערב לקו התאריך הבינלאומי ובאזור האוקיינוס ההודי מזרחית לגבול הודו-פקיסטן. הצי כולל בין 50 ל-70 ספינות וצוללות, 140 כלי טיס וכ-20,000 חיילים. בסיסי הצי פרושים ביוקוסוקה ובססבו שביפן, בגואם, בסיאול ובצ'נגוון שבקוריאה הדרומית, ובסינגפור. יחידות הצי העיקריות: כוח משימה 70 - כוח תקיפה בראשות נושאת מטוסים וכוח לחימה המתבסס על סיירות ומשחתות כוח משימה 71 - כוחות מיוחדים של הצי כוח משימה 72 - כוח סיור של הצי כוח משימה 73 - אחראי לפעילות הלוגיסטית כוח משימה 74 - אחראי לפעילות הצוללות במרחב אחריות הצי כוח משימה 75 - אחראי לפעילות באזורי החוף במרחב אחריות הצי כוח משימה 76 - כוח תקיפה אמפיבי לתמיכה בפעילות חיל הנחתים של ארצות הברית כוח משימה 78 - כוח הצי בפיקוד כוחות ארצות הברית בקוריאה כוח משימה 79 - כוח משלוח של חיל הנחתים מדיה וקבצים בנושא הצי השביעי של ארצות הברית בוויקישיתוף אתר האינטרנט הרשמי של הצי השביעי של ארצות הברית (באנגלית) הצי השביעי של ארצות הברית, ברשת החברתית פייסבוק הצי השביעי של ארצות הברית, ברשת החברתית אקס (טוויטר) אתר הצי השביעי
האדמירל גריגורוביץ'

האדמירל גריגורוביץ' היא פריגטה של הצי הרוסי המשרתת בחטיבת הספינות ה-30 של צי הים השחור. נקראת על שם מפקד צי הים השחור בשנים 1911-1917, האדמירל איוואן גריגורוביץ'. הספינה הוזמנה על ידי משרד ההגנה של רוסיה ב-18 בדצמבר 2010 ממפעל "יאנטאר" (מפעל מספר 01357) שבקלינינגרד. הספינה הורדה למים ב-14 במרץ 2014 ומאפריל ועד דצמבר 2015 עברה ניסויים ימיים שונים, היא נקלטה לשירות פעיל ב-10 במרץ 2016 בצי הים השחור. ממאי ועד יוני 2016 הפריגטה חנתה בבסיס הצי הרוסי בסבסטופול. ביולי 2016 ביצעה תמרון ימי במימי הים השחור וביצעה תרגיל בירי ארטילרי, לאחר מכן חנתה בבסיס הצי בנובורוסיסק. מה-24 באוגוסט ועד ה-27 באוגוסט 2016 נטלה חלק בתרגיל משותף עם הצוללת "רוסטוב על הדון". ב-24 בספטמבר אותה שנה יצאה למימי הים התיכון וביצעה תרגיל אל מול חופי יוון, שנמשך עד ה-28 בספטמבר. ב-6 באוקטובר הספינה שבה לסבסטופול ב-3 בנובמבר 2016 האוניה יצאה לים התיכון והצטרפה אל צי האוניות המשרת בבסיס הצי הרוסי בנמל טרטוס. ב-15 בנובמבר הספינה שיגרה טילי שיוט מדגם "קליבר" נגד מטרות של "ג'בהת א-נוסרה" בסוריה, מחלקו המזרחי של הים התיכון. ב-19 בדצמבר חזרה לסבסטופול. ב-26 בדצמבר נטלה חלק בחיפושים אחר שברי מטוס הטופולב Tu-154 שהתרסק סמוך לסוצ'י. ב-27 בפברואר 2017 שוב נשלחה הספינה אל חופי סוריה וב-31 במרץ חזרה לנובורוסיסק. מה-3 באפריל הספינה נטלה חלק בתרגיל צבאי משותף עם חיל הים הטורקי (עם פריגטת Barbaros והקורבט Büyükada). ב-8 באפריל 2017 נשלחה שוב לחזק את צי האוניות שבבסיס הצי הרוסי בטרטוס. סרגיי ארשקין (נובמבר 2014 - פברואר 2016) אנטולי וליצ'קו (פברואר 2016 -) מדיה וקבצים בנושא האדמירל גריגורוביץ' בוויקישיתוף הפריגטה הרוסית אדמירל גריגורוביץ׳ חוצה את מיצרי הבוספורס הטורקיים בדרך לסוריה המדממת Интервью: командир дивизии кораблей ЧФ рассказал о планах развития соединения Дивизия надводных кораблей ЧФ готовится отметить день рождения
קרב פלס פוינט

קרב פלס פוינט המכונה גם קרב פלהאם, היה קרב בין הצבא הבריטי לצבא הקונטיננטלי, שנערך ב-18 באוקטובר 1776, במהלך המערכה על ניו-יורק וניו ג'רזי במלחמת העצמאות האמריקנית. הקרב התקיים בשטח שכיום הוא חלק פארק מפרץ פלהאם בברונקס, ניו יורק. ב-12 באוקטובר, נחתו כוחות בריטיים בטרוגס נק על מנת לבצע איגוף על  גנרל ג'ורג' וושינגטון, המפקד העליון של הצבא הקונטיננטלי, ועל הכוח העיקרי של הצבא הקונטיננטלי על האי מנהטן. האמריקאים סיכלו את הנחיתה, וגנרל סר ויליאם האו, המפקד העליון של הכוחות הבריטיים בצפון אמריקה, חיפש מקום אחר לאורך לונג איילנד על מנת להנחית את חייליו. כ ב-18 באוקטובר, הוא הנחית 4,000 חיילים בפלהאם, 3 מייל (4.8 קילומטר) מצפון לטרוגס נק. על האדמה היו באותו זמן 750 חיילים אמריקניים תחת פיקודו של הקולונל ג'ון גלובר. גלובר מיקם את חייליו מאחורי שורה של קירות אבן, ותקף את הכוחות הבריטיים שהתקדמו לעברו. אט אט כבשו הבריטים עמדות והתקדמו, ואילו האמריקנים נסוגו והתארגנו להתקפה מחדש. לאחר מספר התקפות כאלו, נעצרו הבריטים, והחיילים האמריקנים נסוגו. קרב הזה עיכב את תנועות הכוחות הבריטיים במשך זמן שהספיק לוושינגטון להעביר את עיקר צבאו לווייט פליינס ולהימנע מלהיות מוקף במנהטן, וכך נכשלה התוכנית הבריטית לאיגופו של וושינגטון. אחרי ההפסד  לבריטים בקרב וייט פליינס, ואובדן פורט וושינגטון, וושינגטון נסוג לניו ג'רזי ולאחר מכן, לפנסילבניה.
מפולת הבוץ בקולומביה (2017)

ב-1 באפריל 2017 הכתה מפולת בוץ במוקואה במחוז פוטומאיו שבקולומביה. המפולת החלה לאחר שהנהרות ליד העיר עלו על גדותיהם בעקבות חודש גשום במיוחד. במפולת נהרגו לפחות 314 בני אדם, יותר מ-400 בני אדם נפצעו 106 בני אדם נעדרו ונגרמו נזקים כבדים לרכוש ולתשתיות. המפולת היא מאסונות הטבע הקטלניים בתולדות קולומביה ואסון הטבע הגדול ביותר באזור מוקואה. בלילה שבין 31 במרץ ל-1 באפריל ירדו באזור המפולת למעלה מ-130 מילימטר של גשם קודם לכן בחודש מרץ ירדו באזור 600 מילימטר של גשם 150% מהממוצע העונתי במקום. בעקבות הגשם הרב שירד בחודש שלפני האסון ובמיוחד בליל האסון, שני נהרות עלו על גדותיהם והחלו מפולת בוץ שהתקדמה לכיוון העיר מוקואה בערך ב-3:00 בבוקר. שכונות שנבנו על גדות הנהרות נהרסו כליל בעקבות המפולת. מספר בתים שנבנו לא כהלכה וחלק רב של העיר כוסה בשכבה עבה של בוץ. 17 שכונות בעיר נפגעו מהמפולת. ראש עיריית מוקואה אמר שמספר אזורים פשוט נמחקו. שכונת האינדיפנדנסיה נהרסה כליל. בערך 45,000 איש ברחבי מוקואה הושפעו ישירות ממפולת הבוץ. נכון לבוקר של 8 באפריל 2017, כתוצאה מהמפולת, לפחות 314 אנשים מתו (מתוכם 92 ילדים), למעלה מ-400 אנשים נפצעו (מתוכם 167 ילדים) ו-106 אנשים נעדרו. 22 מהפצועים הועברו להמשך טיפול בנייבה ו-21 פצועים אחרים הועברו לפופאיאן. לאחר המפולת הכריז נשיא קולומביה, חואן מנואל סנטוס על מצב חירום כללי במדינה הוא טען שהמפולת היא אסון טבע שנגרם מההתחממות הגלובלית. יותר מאלף חיילי הכוחות המזוינים של קולומביה ושוטרי משטרת קולומביה סייעו בחילוץ הגופות מההריסות ומציאת נעדרים. בעקבות מספר ההרוגים הרב, הוקם במקום חדר מתים זמני כדי לעזור באחסון הגופות עד למועד הלוויתם. בתי החולים באזור היו מוצפים במטופלים, חלק גדול מהאזור נשאר ללא גישה למים וחשמל. ב-2 באפריל יותר מ-2,500 אנשים מתוכם 1,400 חיילים ו-800 שוטרים, פטרלו באזור במטרה למצוא נעדרים. צבא קולומביה סיפק 63 כלי רכב, 10 מסוקים, 7 סירות ו-6 מטוסים למבצע החילוץ. חיילי FARC (צבא העם של קולומביה לשעבר), הציעו לעזור בשיקום העיר מוקואה. Medicina Legal confirma que cifra de muertos por avalancha subió a 301, El País (Cali), Abril 05, 2017 (בספרדית) Years of Warnings, But No Action Proceeded Deadly Floods in Colombia באתר טיים מגזין (באנגלית) 234 killed, 400+ injured or missing in Colombia mudslide – Red Cross (PHOTOS, VIDEOS) באתר Russia Today (באנגלית) Meteorology of Saturday's Colombian Flood Disaster That Killed 254 באתר מחתרת מזג האוויר (אתר אינטרנט) (באנגלית) Flash Update No. 1 – Colombia: Avalancha e inundación en el municipio de Mocoa (Putumayo (בספרדית) Tragedia en Mocoa: cientos de víctimas por avalancha באתר המגזין Semana (בספרדית) Colombia landslide leaves at least 254 dead and hundreds missing באתר הגרדיאן (באנגלית) Los equipos de Acción contra el Hambre se movilizan en Mocoa tras inundaciones y avalanchas que han provocado 127 muertes (בספרדית) Colombia llora a 273 muertos por avalancha en Mocoa באתר Noticias Caracol (בספרדית) En Popayán son atendidos 21 heridos en tragedia de Mocoa באתר אל טיימפו (בספרדית) Colombia landslides: Over 200 die in Putumayo floods באתר ה-BBC Colombia mudslides kill more than 200 באתר ה-CNN (באנגלית) More than 200 killed in Colombia in flooding, swept away as they slept באתר CBC (באנגלית) Colombia landslide: Farc rebels offer to help rebuild town באתר ה-BBC (באנגלית)
גרשון הוברמן

גרשון הוברמן (2009-1920) היה ממייסדי ספורט הנכים בישראל. הוברמן נולד בגרמניה וגדל בדנציג. היה חבר מועדון הספורט היהודי בר כוכבא. ב-1937 עלה לארץ ישראל והחל לימודים במקווה ישראל. הוא הצטרף לארגון ההגנה וב-1941 התגייס לצבא הבריטי. במהלך שירותו נפגע בתאונת דרכים והחל שיקום רפואי ממושך בלבנון ובארץ ישראל. תוך כדי תקופת השיקום למד פיזיותרפיה ולאחר מכן סיים הכשרה בחינוך גופני. במלחמת העצמאות שירת בבית החולים תל השומר כפיזיותרפיסט. הוברמן התמחה בטיפול בנפגעי עמוד השדרה וקשר קשרים עם לודוויג גוטמן ועם הנס לורנזן, שניים מחלוצי ספורט הנכים בעולם. ב-1950 ייסד את הארגון הישראלי לפיזיותרפיה ועמד בראשו. ב-1953 החל לאמן בתל אביב נפגעי שיתוק ילדים. יחד עם מרגלית זוננפלד הנהיג קייטנות לילדים משותקים ויחד היו מחלוצי ספורט הנכים השיקומי בישראל. בעקבות הניסיון המוצלח נרתם למאמצים להקמת מרכז הספורט לנכים שהוקם ב-1960 בחסות איל"ן. הוא היה למנהל המרכז הראשון ועמד בראשו כשני עשורים. בתפקיד זה הכין ואימן את נבחרות ישראל לאולימפיאדת הנכים ולתחרויות עולמיות. ב-1968 הוביל את יוזמת האירוח של אולימפיאדת הנכים בישראל. ב-2006 הוענק לו אות יקיר העמותה הישראלית לפעילות גופנית מותאמת. נפטר ב-2009 ונקבר בקיבוץ עינת. ד"ר גאולה פארן: גרשון הוברמן מייסד ארגון הפיזיותרפיה העמותה הישראלית לפעילות גופנית מותאמת העניקה את אות יקיר העמותה למר גרשון הוברמן ולד"ר עטרה שרמן(הקישור אינו פעיל) ד"ר רויטל שורץ סבירסקי: גרשון הוברמן איננו עמנו
הצי השלישי של ארצות הברית

הצי השלישי של ארצות הברית (באנגלית: United States Third Fleet) הוא יחידה מבצעית של צי ארצות הברית, שתחום אחריותה באזור האוקיינוס השקט ממזרח לקו התאריך הבינלאומי. כוחות הצי כוללים ארבעה כוחות תקיפה על בראשות נושאות מטוסים, להן מתלווים משחתות וסיירות. כמו כן הצי כולל כ-30 צוללות, תריסר ספינות אספקה וכ-400 כלי טיס. יחידות הצי העיקריות: כוח משימה 30 - כוח לחימה כוח משימה 31 - כוחות מיוחדים של הצי כוח משימה 32 - כוח סיור של הצי כוח משימה 33 - אחראי לפעילות הלוגיסטית כוח משימה 34 - כוח לוחמה נגד צוללות כוח משימה 35 - אחראי לפעילות באזורי החוף במרחב אחריות הצי כוח משימה 36 - כוח תקיפה אמפיבי לתמיכה בפעילות חיל הנחתים של ארצות הברית כוח משימה 37 - כוח תקיפה כוח משימה 39 - כוח משלוח של חיל הנחתים מדיה וקבצים בנושא הצי השלישי של ארצות הברית בוויקישיתוף אתר האינטרנט הרשמי של הצי השלישי של ארצות הברית (באנגלית)
סן גבריאל

סן גבריאל הוא כינויו בספרדית של המלאך גבריאל. האם התכוונתם ל... גבריאלה פוסנטי (מכונה "סן גבריאל") - קדוש נוצרי בן המאה ה-19 סן גבריאל (נהר) – נהר הזורם לאורך 121 ק"מ בדרום מדינת קליפורניה שבארצות הברית עמק סן גבריאל – עמק בדרום מדינת קליפורניה בו זורם נהר סן גבריאל גבריאל (פירושונים)